**Individuálna výročná správa**

**obce Lipovec**

**za rok 2023**

|  |
| --- |
| **Ing. Dana Petrášková****starostka obce** |

Obsah

[Úvodné slovo starostky obce 3](#_Toc169009196)

[1. Identifikačné údaje obce 3](#_Toc169009197)

[2. Organizačná štruktúra obce a identifikácia vedúcich predstaviteľov 3](#_Toc169009198)

[3. Poslanie, vízie, ciele 4](#_Toc169009199)

[4. Základná charakteristika obce 4](#_Toc169009200)

[4.1. Geografické údaje 4](#_Toc169009201)

[4.2. Demografické údaje 5](#_Toc169009202)

[4.3. Ekonomické údaje 5](#_Toc169009203)

[4.4. Symboly obce 5](#_Toc169009204)

[4.5. Logo obce 5](#_Toc169009205)

[4.6. História obce 6](#_Toc169009206)

[4.7. Pamiatky 6](#_Toc169009207)

[4.8. Významné osobnosti obce 7](#_Toc169009208)

[5. Plnenie úloh obce (prenesené kompetencie, originálne kompetencie) 7](#_Toc169009209)

[5.1. Výchova a vzdelávanie 7](#_Toc169009211)

[5.2. Zdravotníctvo 7](#_Toc169009212)

[5.3. Sociálne zabezpečenie 7](#_Toc169009213)

[5.4. Kultúra 8](#_Toc169009214)

[5.5. Doprava 8](#_Toc169009215)

[5.6. Územné plánovanie 8](#_Toc169009216)

[5.7. Hospodárstvo 8](#_Toc169009217)

[6. Informácia o vývoji obce z pohľadu rozpočtovníctva 9](#_Toc169009218)

[6.1. Plnenie príjmov a čerpanie výdavkov za rok 2023 v EUR 9](#_Toc169009219)

[6.2. Prebytok/schodok rozpočtového hospodárenia za rok 2023 10](#_Toc169009220)

[6.3. Rozpočet na roky 2023 - 2026 v EUR 11](#_Toc169009221)

[7. Informácia o vývoji obce z pohľadu účtovníctva 11](#_Toc169009222)

[7.1. Majetok v EUR 11](#_Toc169009224)

[7.2. Zdroje krytia v EUR 12](#_Toc169009225)

[7.3. Pohľadávky v EUR 12](#_Toc169009226)

[7.4. Záväzky v EUR 13](#_Toc169009227)

[8. Hospodársky výsledok za 2023 - vývoj nákladov a výnosov v EUR 13](#_Toc169009228)

[9. Ostatné významné skutočnosti, ktoré mali vplyv na hospodárenie a činnosť obce 14](#_Toc169009229)

[9.1. Prijaté granty a transfery 14](#_Toc169009230)

[9.2. Poskytnuté dotácie 15](#_Toc169009231)

[9.3. Významné investičné akcie v roku 2023 15](#_Toc169009232)

[9.4. Predpokladaný budúci vývoj činnosti 15](#_Toc169009233)

[9.5. Udalosti osobitného významu po skončení účtovného obdobia 15](#_Toc169009234)

[9.6. Významné riziká a neistoty, ktorým je účtovná jednotka vystavená 16](#_Toc169009235)

# ****Úvodné slovo starostky obce****

Výročná správa obce Lipovec za rok 2023 hodnotí prvý celý rok volebného obdobia starostky a poslancov obecného zastupiteľstva zvolených na konci roka 2022. Jedným z najdôležitejších cieľov bolo zabezpečiť chod obce a služby občanom tak, ako jej vyplývajú z ustanovení zákona č. 369/1990 Zb. o obecnom zriadení v znení neskorších zmien a doplnkov, Ústavy Slovenskej republiky a ďalších zákonov a ustanovení, ktorými sa obec riadi pri zabezpečovaní samosprávnych kompetencií a kompetencií vyplývajúcich z preneseného výkonu štátnej správy. Hoci sa v roku 2023 vykonali rozsiahle interné zmeny, obmenili zamestnanci obce na väčšine pozícií, tieto zmeny a plnenie úloh obce hodnotím len pozitívne. Poslanci si zvolili novú kontrolórku obce, novú riaditeľku materskej školy, prijali sa noví zamestnanci do školskej jedálne, stavebný úrad, knižnice aj na obecný úrad. Zazmluvnili sme nového audítora a dodávateľov kvalitných služieb. Spoločne sme zahájili postupnú premenu vedenia obce k flexibilnej modernej obci, ktorá dokáže reflektovať na potreby občanov, na prichádzajúce výzvy, na ekonomickú sociálnu a energetickú situáciu. Bolo potrebné vyhodnotiť a sanovať všetky zanedbané udržiavacie práce na budovách, pozemkoch a majetku obce a bol to rok štartovací, prípravný. Prijalo sa mnoho smerníc a interných predpisov, zinventarizoval sa majetok, nastavil plán rozvoja obce a ja ako starostka obce som intenzívne pracovala na mnohých projektoch potrebných k získavaniu financií z iných ako bežných zdrojov pre potreby rozvoja obce. Verím, že v nasledovnom období sa tieto prípravné práce zúročia vo forme pridelených dotácií z európskych fondov.

V roku 2023 sme zahájili výstavbu kanalizácie vo väčšej časti obce. Získali sme dotáciu na umiestnenie fotovoltických panelov na strechu materskej školy, čím sme znížili energetickú náročnosť tejto budovy a dostali sme aj menšie dotácie za pomoc Ukrajine, či interaktívnu turistickú informačnú tabuľu. Z vlastných zdrojov sme postavili nový kríž na miestnom cintoríne a obnovili zasadaciu miestnosť na obecnom úrade. Investovali sme aj do opráv miestnych komunikácií a údržby zelene. Obnovili sme tradíciu vydávania štvrťročníka Lipoveckých zvestí a naplno sme rozbehli kultúrny a spoločenský život v obci.

Osobitné poďakovanie patrí všetkým dobrovoľníkom na čele s členmi obecného zastupiteľstva a pracovníkmi obce, ktorí pri údržbe obce pomáhajú. Hasičom, zložkám pri pomoci s organizáciou podujatí. Taktiež patrí vďaka všetkým občanom, ktorí trpezlivo znášajú výstavbu kanalizácie a s tým spojených ťažkostí pri prejazdnosti, prachu, hluku, či vibráciách.

V roku 2024 si pripomíname 650 rokov od prvej písomnej zmienky o obci. Čakajú nás veľkolepé oslavy, ale aj mnoho práce do ďalších rokov. Táto práca nás napĺňa práve vďaka podpore a spolupatričnosti našich občanov.

# ****Identifikačné údaje obce****

Názov: OBEC LIPOVEC

Sídlo: Hrabiny 290/11, 03861 Lipovec

IČO: 00316776

Štatutárny orgán obce: Ing. Dana Petrášková, starostka obce

Telefón: 0911 898 759

Mail: starostka@lipovec.sk

Webová stránka: www.lipovec.sk

# ****Organizačná štruktúra obce a identifikácia vedúcich predstaviteľov****

Starostka obce: Ing. Dana Petrášková

Zástupca starostu obce: JUDr. et PhDr. Katarína Chrenová

Hlavný kontrolór obce: Mgr. Lenka Žuchová

Obecné zastupiteľstvo: Mgr. Stanislav Buvala, Mgr. Alena Dibalová, JUDr. et. PhDr. Katarína Chrenová, Ing. Dušan Ertl, Marián Lamoš, Emil Ľudvik, Iveta Vozárová

Komisie: komisia pre ekonomiku a investície,

 komisia pre kultúru a šport,

 komisia na ochranu verejného záujmu pri výkone funkcií verejných funkcionárov,

 komisia pre výstavbu a životné prostredie,

 komisia ochrany verejného poriadku,

 komisia sociálnej a zdravotnej pomoci,

 komisia na podporu komunikácie a inklúzie občanov

Obecný úrad: Jana Kašíková, Beáta Belicová, Ing. Nikola Sucháňová

Materská škola: PhDr. Michaela Špániková Matisová, PhD., Bc. Soňa Tomeková

Školská jedáleň : Silvia Kubincová, Ingrid Hinková

Obec nemá zriadené rozpočtové, príspevkové, neziskové organizácie ani obchodné spoločnosti.

# ****Poslanie, vízie, ciele****

***Poslanie obce:*** Zabezpečiť kvalitné služby pre obyvateľov obce, podnikateľov a návštevníkov a celkový plynulý chod samosprávy a jej orgánov predstavuje dôsledný denný operatívny manažment a realizáciu profesionálnych interných služieb. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov. Obec financuje svoje potreby predovšetkým z vlastných zdrojov, dotácií zo štátneho rozpočtu a zo zdrojov od ostatných subjektov. Má vyvíjať snahu o získavanie financií aj z iných zdrojov, najmä ponúkajúcim sa eurofondov. Majetkom obce sú veci vo vlastníctve obce a majetkové práva obce. Majetok obce slúži na plnenie úloh obce, ktorý sa má zveľaďovať a zhodnocovať. Základnými dokumentmi strategického rozvoja je Program hospodárskeho a sociálneho rozvoja Obce Lipovec, ktorý určuje smerovanie samosprávy.

***Vízie obce:*** Obec Lipovec by sa chcela rozvíjať tak, aby si vytvárala imidž zdravej a perspektívnej obce so zvyšujúcou sa kvalitou života jej obyvateľov pri sústavnom zlepšovaní životného prostredia, formovať obec, ktorá využíva svoje ľudské, materiálne, prírodné a ekonomické zdroje na zvýšenie kvality života občanov obce. Má záujem uplatňovať otvorenosť, individuálny a profesionálny prístup voči občanom, dodávateľom a ostatným subjektom. Individuálnym prístupom starostky obce a poslancov obecného zastupiteľstva zvyšovať záujem občanov o riešenia vecí verejných. Vytvoriť v obci podmienky pre podnikateľskú činnosť a realizáciu občanov obce.

***Ciele obce:***

- trvalo udržateľný rast a rozvoj obce Lipovec,

- kvalitné a ústretové poskytovanie služieb občanom,

- ochrana a bezpečnosť občanov obce Lipovec,

- zabezpečenie čistej obce s progresívnymi formami zberu a likvidácie odpadu,

- bezpečné, dostupné a udržiavané komunikácie v každom ročnom období,

- športom k zdraviu – športujúci obyvatelia,

- atraktívne kultúrne a spoločenské aktivity pre každého,

- zabezpečiť príjemné a kvalitné životné prostredie pre život,

- zabezpečiť kvalitné služby v oblasti fungujúcej samosprávy,

- poskytovať sociálne služby na vysokej úrovni

. efektívne a ekonomické využitie prostriedkov

- budovanie nových priestorov pre oddych, relax, šport a zábavu;

# ****Základná charakteristika obce****

Obec je samostatný územný samosprávny a správny celok Slovenskej republiky. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

## ****Geografické údaje****

Geografická poloha obce: Obec Lipovec leží na úpätí južných svahov Malej Fatry na pravej strane rieky Váh. Väčšinu tohto územia tvoria listnaté a zmiešané lesy. Obec Lipovec pretína prívodný kanál k Vodnej elektrárni. Poloha obce z hľadiska orientácie južných smerom poskytuje jej obyvateľom nadpriemerné množstvo slnečného svitu počas všetkých ročných období.

Susedné mestá a obce: Mesto Vrútky, Martin, obec Turčianske Kľačany

Celková rozloha obce: 1 276 ha.

Nadmorská výška: 400 m. n. m.

## ****Demografické údaje****

Hustota a počet obyvateľov: 72 obyvateľov na km2 / 917 obyvateľov k 31.12.2023

Národnostná štruktúra: slovenská národnosť s 95,2 % obyvateľov (856 z 899 osôb). Mierne vyššie zastúpenie mala aj česká národnosť (15 obyvateľov) podľa posledného sčítania obyvateľov v roku 2021

Štruktúra obyvateľstva podľa náboženského významu: Rímskokatolícke vierovyznanie s 32,1 % obyvateľov (289 z 899 obyvateľov), Evanjelická cirkev augsburského vyznania (19,5 %; 175 obyvateľov). Bez vyznania (41,0 % obyvateľov obce; 369 osôb). U 3,2 % obyvateľov (29 osôb) príslušnosť ku konfesiám zistená nebola (SODB 2021).

Vývoj počtu obyvateľov: Vývoj počtu obyvateľov obce Lipovec za ostatných 10 rokov má klesajúci trend. V porovnaní s rokom 2013 bol počet obyvateľov obce na konci roku 2022 o 4,8 % nižší.

## ****Ekonomické údaje****

Nezamestnanosť v obci: k 31.12.2022 bola na úrovni 5,4 %.

Nezamestnanosť v okrese: okrese Martin 4,4 %,

Vývoj nezamestnanosti:



## ****Symboly obce****

Erb obce: v modrom štíte zo zlatej perlami a rubínmi zdobenej koruny vyrastajúci striebroodetý zlato prepásaný zlatorozkrídlený anjel.

Vlajka obce: na bielom podklade je zobrazený erb obce

Pečať obce: v jednofarebnom prevedení štítu z koruny vyrastajúci odetý prepásaný rokrídlený anjel s mečom v kruhu, v spodnej časti OBEC LIPOVEC.

## ****Logo obce****

####

## ****História obce****

Prvá písomná zmienka o obci pochádza z roku, kedy sa spomína ako Turčianska osada. Pomenovanie osady malo približne názov Lippouch, Lipowcz, Lipolcz a potom v slovenskom tvare Lipovec. Názov bol odvodený od lesného porastu [líp](https://sk.wikipedia.org/wiki/Lipa), na ktoré bol vtedajší chotár obce veľmi bohatý. Obyvatelia Lipovca boli [roľníkmi](https://sk.wikipedia.org/wiki/Ro%C4%BEn%C3%ADk) a boli tiež majstrami na pálenie [drevného uhlia](https://sk.wikipedia.org/wiki/Drevn%C3%A9_uhlie). Ženy sa zaoberali pradením [ovčej](https://sk.wikipedia.org/wiki/Ovca) [vlny](https://sk.wikipedia.org/wiki/Vlna) a jej spracovaním, výrobou plátna a tkaním [kobercov](https://sk.wikipedia.org/w/index.php?title=Koberec&action=edit&redlink=1). Tradičný charakter zamestnania obyvateľov obce sa začal meniť pri výstavbe [Košicko–Bohumínskej železnice](https://sk.wikipedia.org/wiki/Ko%C5%A1icko-bohum%C3%ADnska_%C5%BEeleznica) a neskôr výstavbou Stalinových závodov, neskôr Turčianskych strojární Martin.

Lipovec bol kuriálnou osadou a bol fíliou matkocirkvi v [Sučanoch](https://sk.wikipedia.org/wiki/Su%C4%8Dany). V roku [1570](https://sk.wikipedia.org/wiki/1570) Sučianska cirkev prijala reformáciu. Révay dal násilne odobrať evanjelikom školy a kostoly. Sučanci sa rozhodli postaviť nový [kostol](https://sk.wikipedia.org/wiki/Kostol). Za obetavú prácu Lipovčanov na novom kostole boli im vyhradené pri bohoslužbách prvé lavice hneď pri oltári. Tento kostol ako aj pamiatka vyhradených lavíc sú zachované dodnes. Katolícka časť veriacich z Lipovca patrí pod Vrútockú farnosť.

Rieka [Váh](https://sk.wikipedia.org/wiki/V%C3%A1h) spôsobovala časté povodne. Najväčšie zaznamenané boli v rokoch [1557](https://sk.wikipedia.org/wiki/1557), [1593](https://sk.wikipedia.org/wiki/1593), [1697](https://sk.wikipedia.org/wiki/1697) a [1811](https://sk.wikipedia.org/wiki/1811). Najpovestnejšia povodeň bola v auguste roku [1813](https://sk.wikipedia.org/wiki/1813). Pri poklese vody pri tejto povodni bolo staré koryto Váhu zatarasené balvanmi a povodňová voda vytvorila nové koryto Váhu asi 800 m nižšie od Lipovca.

Po [Prvej svetovej vojne](https://sk.wikipedia.org/wiki/Prv%C3%A1_svetov%C3%A1_vojna) bol oproti [Vrútkam](https://sk.wikipedia.org/wiki/Vr%C3%BAtky) zhotovený prievoz na prepravu občanov Lipovca hlavne za zamestnaním. Pri výstavbe [vodného diela Krpeľany](https://sk.wikipedia.org/wiki/Krpe%C4%BEany_%28vodn%C3%A1_n%C3%A1dr%C5%BE%29) (prívodný kanál k vodnej elektrárni, [Krpeliansky kanál](https://sk.wikipedia.org/w/index.php?title=Krpeliansky_kan%C3%A1l&action=edit&redlink=1)) bol cez rieku Váh zhotovený dočasný drevený most, ktorý bol zničený povodňou v roku [1958](https://sk.wikipedia.org/wiki/1958). Následne bol postavený nový most, ktorý slúži verejnosti až do dnešných čias.

Prvý Obecný dom bol postavený v roku [1924](https://sk.wikipedia.org/wiki/1924). V ďalšom období slúžil ako úradovňa, neskôr ako dom pre obecných pastierov. Prvé školské vyučovanie sa začalo v obci pred rokom [1948](https://sk.wikipedia.org/wiki/1948). Poštu doručoval zvláštny sluha z Vrútok do Lipovca každý druhý deň. Každý deň bola pošta občanom Lipovca doručovaná od roku [1929](https://sk.wikipedia.org/wiki/1929).

S elektrifikáciou obce sa začalo v roku [1935](https://sk.wikipedia.org/wiki/1935), so stavbou [vodovodu](https://sk.wikipedia.org/wiki/Vodovod) sa začalo v roku [1940](https://sk.wikipedia.org/wiki/1940), prvý telefón bol do obce zavedený v roku [1942](https://sk.wikipedia.org/wiki/1942).

V roku [1944](https://sk.wikipedia.org/wiki/1944) bola obec Lipovec vypálená a jej obnova trvala 3 roky. Výstavba vodného diela koncom [päťdesiatych rokov 20. storočia](https://sk.wikipedia.org/wiki/50._roky_20._storo%C4%8Dia) rozdelila obec kanálom na hornú a dolnú časť. V šesťdesiatych rokoch bola postavená prvá materská škola a [požiarna zbrojnica](https://sk.wikipedia.org/w/index.php?title=Po%C5%BEiarna_zbrojnica&action=edit&redlink=1), majetkom obce sa stal kultúrny dom.

V [osemdesiatych rokoch 20. storočia](https://sk.wikipedia.org/wiki/80._roky_20._storo%C4%8Dia) sa Lipovec začal rozvíjať nakoľko sa rozrástol o tri nové obytné časti – Hrabiny, Dúbravy a Stred. V rokoch 2020 – 2023 pokračuje výstavba novej IBV s novou ulicou s názvom Breziny podľa pôvodného brezového hája.

## ****Pamiatky****

#### Dedinská zvonica, murovaná stavba na pôdoryse štvorca s drevenou nadstavbou so stanovou strechou s vročením 1959. Nachádza sa v areáli cintorína.

#### -Zvon umiestnený v zvonici na miestnom cintoríne. Je to približne 60 kg vážiaci zvon na ktorom je nápis „ SUIS ME COMINITAS LIPOVIENSIS SUPTIBUS CONFITI CURAVT“ z roku 1780.

#### Jazierko Široká z roku 1813, ako pozostatok starého koryta Váhu, ktorý dovtedy tiekol popri samej obce.

#### Partizánsky cintorín z roku 1944 na ktorom je pochovaných 30 známych a 41 neznámych bojovníkov, ktorí zahynuli počas SNP. Pamätník na počesť Obce Lipovec, ktorá bola za účasť jej občanov v SNP dňa 5. Septembra 1944 vypálená.

#### Pamätník neznámeho vojaka na vrchu Panošina – dielo majstra Ladislava Weserleho z roku 1948.

#### Pamätná tabuľa na budove kultúrneho domu pripomínajúca mená trinástich občanov, ktorí zahynuli v posledných dňoch druhej svetovej vojny.

## ****Významné osobnosti obce****

#### Medzi významné osobnosti obce patril mešťan Wylus, nemeckého pôvodu, ktorý bol držiteľom richtárskeho práva, rodina Lamošovcov, ktorá získala rodinný erb.

# ****5. Plnenie úloh obce (prenesené kompetencie, originálne kompetencie)****

1.

## ****Výchova a vzdelávanie****

V súčasnosti výchovu a vzdelávanie detí v obci poskytuje:

Materská škola - na základe doterajšej analýzy a vybavenia materskej školy môžeme očakávať, že rozvoj vzdelávania sa bude orientovať na zvyšovanie a skvalitňovanie výchovno-vzdelávacieho procesu, deti majú zabezpečenú výučbu výtvarnej, pohybovej výchovy a anglického jazyka.

 Na mimoškolské aktivity je zriadená:

Deti z našej obce navštevujú základnú školu v Turčianskych Kľačanoch, vo Vrútkach alebo v Martine. V týchto mestách sú prihlásené aj mimoškolské aktivity. Naša obec sa nachádza v blízkosti miest Martin a Vrútky, kde navštevujú naše deti aj základnú školu navštevujú CVČ v týchto mestách. Obec má uzatvorené zmluvy a z rozpočtu obce prispieva na činnosť CVČ :

Rimskokatolicka cirkev, Žilina

Centrum voľného času DOMINO, Vrútky

Centrum voľného času, Martin

Centrum environmentálnej výchovy Turiec, Martin

Deep Dance Center, s. r. o., Martin

Združenie športových klubov a oddielov Mesta Martin

Na základe analýzy doterajšieho vývoja možno očakávať, že rozvoj vzdelávania sa bude orientovať na aktivity s deťmi a inklúzie so seniormi a organizačnými zložkami pôsobiacimi v obci.

## ****Zdravotníctvo****

#### Zdravotnú starostlivosť pre občanov zabezpečujú zdravotné strediská vo Vrútkach a v Martine. Odbornú starostlivosť a liečbu poskytuje Martinská fakultná nemocnica a polikliniky.

Na základe analýzy doterajšieho vývoja možno očakávať, že rozvoj zdravotnej starostlivosti sa v najbližších rokoch výrazne nezmení.

## ****Sociálne zabezpečenie****

Sociálne služby občanom zabezpečujeme prostredníctvom spoločného úradu vo Vrútkach VÚC Žilina resp. s organizáciami, ktoré tieto služby poskytujú. Zariadenie sociálnych služieb obec nemá zriadené, ale zabezpečuje opatrovanie občanom, ktorí o to požiadajú priamo v domácnosti opatrovateľkou.

Na základe analýzy doterajšieho vývoja možno očakávať, že rozvoj sociálnych služieb sa bude orientovať na poskytovanie opatrovateľskej služby občanom, ktorí požiadajú o túto službu, posúdením zdravotného stavu lekárom, vydanie rozhodnutia na poskytovanie opatrovateľskej služby.

## ****Kultúra****

Spoločenský a kultúrny život v obci obec zabezpečuje spoločne so všetkými organizáciami a združeniami pôsobiacimi v obci

V kalendári našich podujatí tradične nechýbajú : fašiangy, zimné športové hry pre deti, detský maškarný ples, stavanie mája, Jánske ohne, elo-okresný výstup na Vrch Panošina, Deň obce, Zemianska kapustnica.

Ochotnícky divadelný súbor „ Za Váhom“ pripravuje divadelné predstavenia pre občanov obce.

Na základe analýzy doterajšieho vývoja možno očakávať rozšírenie aktivít hasičského zboru a kultúrny a spoločenský život v obci bude orientovaný na usporiadanie akcií za účelom stretávania sa občanov, kultúrneho a športového vyžitie detí a mládeže. Novopostavené multifunkčné ihrisko poskytuje najmä v lete priestor pre rôzne športové aktivity skupín našich obyvateľov.

## ****Doprava****

#### Z aspektu pripojenia obce na medzinárodné a rýchlostné cestné a železničné komunikácie je poloha Lipovca veľmi výhodná. Najdôležitejšia dopravná tepna Slovenska – diaľnica D1, totižto prechádza priamo katastrom obce (pričom výjazd na diaľnicu je len pár km od obce). Okrem diaľnice prechádza v blízkosti obce aj cesta I. triedy č. I/18, ktorá zabezpečuje spojenie obce s regiónmi západným a východným smerom, pričom v Martine sa na ňu napája ďalšia cesta I. triedy č. I/65, zabezpečujúca napojenie Turca južným smerom. Okrem výborného napojenia na cestné komunikácie má obec Lipovec rovnako výhodné napojenie aj na hlavnú železničnú tepnu Slovenska, ktoré sa nachádza v susedných Vrútkach.

#### Samotná obec Lipovec leží na ceste III. triedy č. 2130, ktorá sa vo Vrútkach napája na spomínanú cestu I/18 a vytvára tak prepojenie so susednou obcou Turčianske Kľačany. Táto cesta III. triedy je v dobrom stave. Prepojenie obce verejnou autobusovou dopravou so susednými mestami Vrútky a Martin je zabezpečené mestskou hromadnou dopravou.

## ****Územné plánovanie****

#### **Obec nemá**vypracovaný územný plán vzhľadom na jej počet obyvateľov. Vo svojom katastri má pomerne veľké množstvo (a rozsiahle plochy) zákonom chránených území – tak v sústave SR ako aj v sústave chránenej medzinárodnými zmluvami (NATURA 2000), preto ďalšia výstavba v obci je značne obmedzená.

## ****Hospodárstvo****

Najvýznamnejší poskytovatelia služieb v obci :

Potraviny COOP Jednota Turčianske Teplice

Penzión GITKA

Gazdovská krčma

Hostinec Kopačka

Najvýznamnejší priemysel v obci :

- Vodná elektráreň Lipovec

- Stavebná doprava Buvala, s.r.o.

- Autoservis Fulír Stanislav - STANFER

.- DIMEX Slovensko

- Cukrárenská výroba Lipovec

Na základe analýzy doterajšieho vývoja možno očakávať, že hospodársky život v obci sa bude orientovať poskytovaním služieb , vytváraním pracovných miest.

Najvýznamnejšia poľnohospodárska výroba v obci :

Obec nemá poľnohospodársku výrobu, súkromné osoby si obhospodarujú svoj majetok a chovajú zvieratá v menšom rozmere.

# ****Informácia o vývoji obce z pohľadu rozpočtovníctva****

Základným nástrojom finančného hospodárenia obce**bol rozpočet obce na rok 2023**.

Obec zostavila rozpočet podľa ustanovenia [§ 10 ods. 7 zákona č. 583/2004 Z. z.](https://www.vssr.sk/main/goto.ashx?t=27&p=3120614&f=2) o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2023 bol zostavený ako vyrovnaný. Bežný rozpočet bol zostavený ako vyrovnaný a kapitálový rozpočet ako schodkový. Schodok kapitálového rozpočtu bolo naplánované kryť príjmovými finančnými operáciami.

Hospodárenie obce sa riadilo podľa **schváleného rozpočtu na rok 2023.**

Rozpočet obce bol schválený obecným zastupiteľstvom dňa 19.12.2022 uznesením č.65/2022.

Rozpočet bol zmenený päťkrát:

* prvá zmena schválená dňa 31.03.2023 rozpočtovým opatrením starostky obce č. 1/2023,
* druhá zmena schválená dňa 07.06.2023 rozpočtovým opatrením starostky obce č. 2/2023,
* tretia zmena schválená dňa 13.06.2023 rozpočtovým opatrením starostky obce č. 3/2023,
* štvrtá zmena schválená dňa 30.10.2023 rozpočtovým opatrením starostky obce č. 4/2023,
* piata zmena schválená dňa 20.12.2023 rozpočtovým opatrením starostu obce č. 5/2023.

## ****Plnenie príjmov a čerpanie výdavkov za rok 2023 v EUR****

|  |  |  |  |
| --- | --- | --- | --- |
|  | **Schválený rozpočet** | **Schválený rozpočet po poslednej zmene** | **Skutočné plnenie príjmov/****čerpanie výdavkov k 31.12.2023** |
| **Príjmy celkom** | **499 521,-** | **597 933,01** | **597 933,01** |
| z toho : |  |  |  |
| Bežné príjmy | 409 521,- | 500 931,56 | 500 931,56 |
| Kapitálové príjmy | 0,- | 0,- | 0,- |
| Finančné príjmy | 90 000,- | 97 001,48 | 97 001,48 |
| **Výdavky celkom** | **499 521,-** | **570 761,28** | **570 761,28** |
| z toho : |  |  |  |
| Bežné výdavky | 409 521,- | 503 174,14 | 503 174,14 |
| Kapitálové výdavky | 90 000,- | 67 587,14 | 67 587,14 |
| Finančné výdavky | 0,- | 0,- | 0,- |
| **Rozpočtové hospodárenie obce** |  | **27 171,73** | **27 171,73** |

**V roku 2023 plnenie príjmov vo významnej miere ovplyvnili príjmy:**

* **v bežnom rozpočte**:
* podielové dane, ktoré predstavovali zvýšenie oproti roku 2022 o 4,9 % vo výške 333 019,95 EUR.
* Daň z nehnuteľností, ktorá predstavovala zvýšenie oproti roku 2022 o 3,9 % vo výške 16 367,54 EUR.
* Komunálny odpad a drobný stavebný odpad, ktorý predstavoval zvýšenie oproti roku 2022 o 17,36 % vo výške 31 294,05 EUR.
* Z prenájmu majetku obce, ktorý predstavoval zvýšenie oproti roku 2022 o 16,5 % vo výške 17 426, 39 EUR.
* Prijaté bežné granty a transfery v celkovej výške 72 465,45 EUR.
* **v kapitálovom rozpočte**:
	+ príjmy neboli
* **vo finančných operáciách**:
	+ nebol prijatý bankový úver

**V roku 2023 čerpanie výdavkov vo významnej miere ovplyvnili výdavky :**

* **bežnom rozpočte:**
* Mzdy, platy, služobné príjmy a ostatné osobné vyrovnania:
	+ Vo výške sume 271 581,35 EUR,. Patria sem mzdové prostriedky pracovníkov OcÚ, matriky, stavebného úradu, opatrovateľskej služby, pracovníkov školstva s výnimkou právnych subjektov.
* Poistné a príspevok do poisťovní:
	+ Vo výške 56 901,86 EUR.
* Tovary a služby:
	+ Vo výške 151 116,18 EUR ide o prevádzkové výdavky všetkých stredísk OcÚ, ako sú cestovné náhrady, energie, materiál, dopravné, rutinná a štandardná údržba, nájomné za nájom a ostatné tovary a služby.
* Bežné transfery
	+ Vo výške 23 574,75 EUR
* **v kapitálovom rozpočte:**

a) Realizácia nových stavieb

 Drevená náučná tabuľa v sume 4 920,- EUR.

 Fotovoltaické zariadenie v sume 45 507,14 EUR.

b) Rekonštrukcia a modernizácia

 Projektové práce na zvýšenie energetickej efektívnosti verejného osvetlenia v sume 5 400,-

 EUR.

 Projektová dokumentácia na zateplenie budovy MŠ Lipovec v sume 11 760,- EUR.

## ****Prebytok/schodok rozpočtového hospodárenia za rok 2023****

|  |  |
| --- | --- |
| **Hospodárenie obce** | **Skutočnosť k 31.12.2023 v EUR** |
| Bežné príjmy spolu | 500 931,56 |
| Bežné výdavky spolu | 503 174,14 |
| ***Bežný rozpočet*** | * **2 242,58**
 |
| Kapitálové príjmy spolu | 0,- |
| Kapitálové výdavky spolu | 67 587,14 |
| ***Kapitálový rozpočet*** | * **67 587,14**
 |
| ***Schodok bežného a kapitálového rozpočtu*** | * ***69 829,72***
 |
| ***Vylúčenie z prebytku/Úprava schodku HČ*** | * 1 672,20
 |
| ***Upravený prebytok/schodok bežného a kapitálového rozpočtu*** | * ***71 501,92***
 |
| Príjmové finančné operácie s výnimkou cudzích prostriedkov | 97 001,08 |
| Výdavkové finančné operácie s výnimkou cudzích prostriedkov | 0,- |
| ***,-Rozdiel finančných operácií*** | ***97 001,08*** |
| PRÍJMY SPOLU | 597 932,64 |
| VÝDAVKY SPOLU  | 570 761,28 |
| ***Rozpočtové hospodárenie obce*** | ***27 171,36*** |
| ***Vylúčenie z prebytku*** | * 1 672,20
 |
| ***Upravené rozpočtové hospodárenie obce*** | ***25 499,16*** |

## ****Rozpočet na roky 2023 - 2026 v EUR****

|  |  |  |  |  |
| --- | --- | --- | --- | --- |
|  | **Skutočnosť k 31.12.2023** | **Rozpočet****na rok 2024** | **Rozpočet****na rok 2025** | **Rozpočet****na rok 2026** |
| **Príjmy celkom** | **597 932,64** | **514 075,-** | **514 075,-** | **514 075,-** |
| z toho : |  |  |  |  |
| Bežné príjmy |  500 931,56 | 514 075,- | 514 075,- | 514 075,- |
| Kapitálové príjmy | 0,- | 0,- | 0,- | 0,- |
| Finančné príjmy | 97 001,08 | 0,- | 0,- | 0,- |

|  |  |  |  |  |
| --- | --- | --- | --- | --- |
|  | **Skutočnosť k 31.12.2023** | **Rozpočet** **na rok 2024** | **Rozpočet** **na rok 2025** | **Rozpočet** **na rok 2026** |
| **Výdavky celkom** | **570 761,28** | **514 075,-** | **508 425,-** | **508 425,-** |
| z toho : |  |  |  |  |
| Bežné výdavky | 503 174,14 | 514 075,- | 508 425,- | 508 425,- |
| Kapitálové výdavky | 67 587,14 | 0,- | 0,- | 0,- |
| Finančné výdavky | 0,**-** | 0,- | 0,- | 0,- |

**Dôvodová správa k rozpočtu na roky 2023 – 2026:**

Podľa ustanovenia § 4 zákona č. 583/2004 Z. z. o rozpočtových pravidlách územnej samosprávy v z. n. p. sa zostavuje rozpočet obce, ktorý je základným nástrojom finančného hospodárenia v príslušnom kalendárnom roku.

Základom pre zostavenie viacročného rozpočtu obce je zadefinovanie východísk a možnosti rozpočtu v rámci koncepcie rozvoja obce, ich časovej postupnosti - stanovenie priorít najmä v oblasti rozvojových programov, ktoré majú dlhodobý charakter. Samotné zostavenie viacročného rozpočtu je postupné, určia sa východiská rozpočtu príjmov a výdavkov na nasledujúci rozpočtový rok a po ich analýze sa stanovia východiská na nasledujúce dva rozpočtové roky.

Viacročný rozpočet sa zostavuje v rovnakom členení, v akom sa zostavuje rozpočet obce na príslušný rozpočtový rok. Rozpočet obce na príslušný rozpočtový rok je záväzný, rozpočty na nasledujúce dva rozpočtové roky majú len orientačný charakter, pričom ich ukazovatele sa spresňujú v ďalších rozpočtových rokoch.

Rozpočet obce je súčasťou rozpočtu sektora verejnej správy a zahŕňa finančné vzťahy k štátnemu rozpočtu - podiely na daniach v správe štátu, dotácie na úhradu nákladov preneseného výkonu štátnej správy.

Rozpočet obce obsahuje aj finančné vzťahy k rozpočtovým a príspevkovým organizáciám zriadených obcou.

Rozpočet obce sa zostavuje podľa platnej rozpočtovej klasifikácie. Podľa nej sa jednotne určujú a triedia príjmy a výdavky rozpočtu obce. Rozpočet obce sa člení na:

- bežný rozpočet, t. j. bežné príjmy a výdavky obce,

- kapitálový rozpočet, t. j. kapitálové príjmy a výdavky obce,

- finančné operácie.

Návrh rozpočtu pre Obec Lipovec je predkladaný na schválenie ako vyrovnaný, je spracovaný v tabuľkovej forme. V príjmovej časti rozpočtu sme vychádzali z predpokladaných príjmov pre roky 2023 - 2026. Vo výdavkovej časti sú zahrnuté položky, ktoré sú presne určené, a v ostatných položkách je treba v jednotlivých komisiách diskutovať o prioritách v roku 2023, aby OcZ mohlo schváliť vyrovnaný rozpočet.

# ****7.**Informácia o vývoji obce z pohľadu účtovníctva**

1.

## ****Majetok v EUR****

|  |  |  |
| --- | --- | --- |
| **Názov** | **ZS k 1.1.2023 v EUR** | **KZ k 31.12.2023 v EUR** |
| **Majetok spolu** | **3 230 016,73** | **3 155 346,81** |
| **Neobežný majetok spolu** | 991 976,19 | 988 459,85 |
| z toho : |  |  |
| Dlhodobý nehmotný majetok | 0 | 0 |
| Dlhodobý hmotný majetok | 824 466,26 | 820 949,92 |
| Dlhodobý finančný majetok | 167 509,93 | 167 509,93 |
| **Obežný majetok spolu** | 2 237 506,65 | 2 165 535,09 |
| z toho : |  |  |
| Zásoby | 319,27 | 532,82 |
| Zúčtovanie medzi subjektami VS |  |  |
| Dlhodobé pohľadávky |  |  |
| Krátkodobé pohľadávky | 13 125,12 | 6 722,29 |
| Finančné účty | 2 224 062,26 | 2 158 279,98 |
| Poskytnuté návratné fin. výpomoci dlh. |  |  |
| Poskytnuté návratné fin. výpomoci krát. |  |  |
| **Časové rozlíšenie** | 533,89 | 1 351,87 |

## ****Zdroje krytia v EUR****

|  |  |  |
| --- | --- | --- |
| **Názov** | **ZS k 1.1.2023 v EUR** | **KZ k 31.12.2023 v EUR** |
| **Vlastné imanie a záväzky spolu** | **3 230 016,73** | **3 155 346,81** |
| **Vlastné imanie** | **688 889,69** | **712 277,78** |
| z toho : |  |  |
| Oceňovacie rozdiely |  |  |
| Fondy |  |  |
| Výsledok hospodárenia | 688 889,69 | 712 277,78 |
| **Záväzky** | **1 739 561,13** | **2 146 004,10** |
| z toho : |  |  |
| Rezervy |  |  |
| Zúčtovanie medzi subjektami VS | 1 702 539,72 | 1 701 512,- |
| Dlhodobé záväzky | 999,41 | 1 639,77 |
| Krátkodobé záväzky | 20 648,- | 441 180,13 |
| Bankové úvery a výpomoci | 15 374 | 0,- |
| **Časové rozlíšenie** | **801 565,91** | **297 064,93** |

**Analýza významných položiek z účtovnej závierky:**

* **Významné prírastky majetku**:

Obec v roku 2023 zaradila do svojej evidencie majetku:

1. Drevenú náučnú tabuľu v hodnote 4 920,- EUR.
2. Fotovoltaické zariadenie v budove MŠ Lipovec v hodnote 45 507,14 EUR.
* **Významné úbytky majetku**:

Obec v roku 2023 nevyradila žiadny významný majetok z evidencie majetku.

**Významný predaj investícií:** Obec v roku 2023 nepredávala žiadne investície.

**Prijaté dlhodobé a krátkodobé bankové úvery:** V roku 2023 obec neprijala žiaden dlhodobý ani krátkodobý úver.

## ****Pohľadávky v EUR****

|  |  |  |
| --- | --- | --- |
| **Pohľadávky** | **Zostatok****k 31.12 2022** | **Zostatok****k 31.12 2023** |
| Pohľadávky do lehoty splatnosti  | 13 125,12 | 6 722,29 |
| Pohľadávky po lehote splatnosti  | 0,00 | 0,00 |

#### **Pohľadávky obce Lipovec sú rozdelené na krátkodobé a dlhodobé pohľadávky a tiež na pohľadávky do lehoty splatnosti a po lehote splatnosti. Z celkovej sumy pohľadávok 6 722,29 EUR sú pohľadávky do lehote splatnosti vo výške 6 772,29 EUR, medzi ktoré patria napr. daň z nehnuteľnosti vo výške 2 083,36 EUR, daň za psa vo výške 12,- EUR, pohľadávky za komunálny odpad vo výške 197,59 EUR.**

## ****Záväzky v EUR****

|  |  |  |
| --- | --- | --- |
| **Záväzky** | **Zostatok****k 31.12 2022** | **Zostatok****k 31.12 2023** |
| Záväzky do lehoty splatnosti  | 21 647,41 | 22 392,89 |
| Záväzky po lehote splatnosti  | 0,00 | 0,00 |

**Analýza významných položiek z účtovnej závierky:**

V roku 2023 došlo k nárastu celkových záväzkov oproti roku 2022 o 3,44 %. Ide o záväzky do lehoty splatnosti, medzi ktoré zaraďujeme záväzky, ktoré boli tvorené z nezaplatených miezd a odvodov do Sociálnej poisťovne a zdravotných poisťovní, fondov a na daňový úrad za obdobie 12/2023, záväzkami zo sociálneho fondu a faktúrami za mesiac 12/2023.

# ****Hospodársky výsledok za 2023 - vývoj nákladov a výnosov v EUR****

|  |  |  |
| --- | --- | --- |
| **Názov** | **Skutočnosť****k 31.12.2022** | **Skutočnosť****k 31.12.2023** |
| **Náklady** | **517 425,11** | **573 640,58** |
| 50 – Spotrebované nákupy | 56 634,02 | 101 913,61 |
| 51 – Služby | 62 649,28 | 134 985,87 |
| 52 – Osobné náklady | 280 190,90 | 234 045,25 |
| 53 – Dane a poplatky | 179,57 | 0,- |
| 54 – Ostatné náklady na prevádzkovú činnosť | 3 271,41 | 3 708,85 |
| 55 – Odpisy, rezervy a OP z prevádzkovej a finančnej činnosti a zúčtovanie časového rozlíšenia | 77 743,09 | 66 958,78 |
| 56 – Finančné náklady | 1 673,16 | 864,47 |
| 57 – Mimoriadne náklady | 0,- | 0,- |
| 58 – Náklady na transfery a náklady z odvodov príjmov | 35 083,68 | 31 163,75 |
| 59 – Dane z príjmov | 0,00 | 0,00 |
| **Výnosy** | **500 384,43** | **556 145,22** |
| 60 – Tržby za vlastné výkony a tovar | 29 627,02 | 21 263,39 |
| 61 – Zmena stavu vnútroorganizačných služieb | 0,00 | 0,00 |
| 62 – Aktivácia | 0,00 | 0,00 |
| 63 – Daňové a colné výnosy a výnosy z poplatkov | 371 209,66 | 385 961,60 |
| 64 – Ostatné výnosy | 17 570,20 | 36 984,65 |
| 65 – Zúčtovanie rezerv a OP z prevádzkovej a finančnej činnosti a zúčtovanie časového rozlíšenia | 0,00 | 0,00 |
| 66 – Finančné výnosy | 240,02 | 145,52 |
| 67 – Mimoriadne výnosy | 0,00 | 0,00 |
| 69 – Výnosy z transferov a rozpočtových príjmov v obciach, VÚC a v RO a PO zriadených obcou alebo VÚC | 81 737,53 | 111 790,06 |
| **Hospodársky výsledok****/+ kladný HV, - záporný HV/** | **- 17 040,68** | - **17 495,36** |

Hospodársky výsledok záporný, v sume – 17 040,68 Eur bol zúčtovaný na účet 428 - Nevysporiadaný výsledok hospodárenia minulých rokov.

# ****Ostatné významné skutočnosti, ktoré mali vplyv na hospodárenie a činnosť obce****

## ****Prijaté granty a transfery****

|  |  |  |
| --- | --- | --- |
| **Poskytovateľ dotácie** | **Suma v EUR** | **Účel** |
| Regionálny úrad školskej správy v Žiline | 2 837,00 | Príspevok na výchovu a vzdelávanie pre MŠ  |
| Úrad pre územné plánovanie a výstavbu SR | 1 378,68 | Zabezpečenie činnosti preneseného výkonu štátnej správy na úseku stavebného poriadku |
| Úrad práce, sociálnych vecí a rodiny Martin | 845,60 | Podpora výchovy k stravovacím návykom dieťaťa pre MŠ Lipovec |
| Ministerstvo vnútra SR  | 744,26 | Príspevok na vojnové hroby |
| Ministerstvo vnútra SR | 2 558,71 | Zabezpečenie činnosti preneseného výkonu štátnej správy na úseku matričnej činnosti |
| Ministerstvo vnútra SR | 299,97 | Zabezpečenie činnosti preneseného výkonu štátnej správy na úseku hlásenia pobytu občanov a registra obyvateľov SR |
| Ministerstvo vnútra SR | 45,20 | Zabezpečenie činnosti preneseného výkonu štátnej správy na úseku registra adries |
| Ministerstvo dopravy SR | 39,27 | Zabezpečenie činnosti preneseného výkonu štátnej správy na vykonávanie špeciálneho stavebného úradu pre miestne a účelové komunikácie |
| Dobrovoľná požiarna ochrana SR | 3 000,- | Dotácia na zabezpečenie potrieb a akcieschopnosti DHZO |
| Ministerstvo vnútra SR | 100,60 | Zabezpečenie činnosti preneseného výkonu štátnej správy na úseku starostlivosti o životné prostredie |
| Ministerstvo financií SR  | 17 514,94 | Krytie výdavkov súvisiacich s negatívnymi dôsledkami inflácie  |
| Ministerstvo investícií, regionálneho rozvoja a informatizácie SR | 15 600,- | Nenávratný finančný príspevok – Riešenie migračných výziev |
| Ministerstvo vnútra SR | 340,- | Referendum |
| Ministerstvo vnútra SR | 6 930,- | Transfery UKRAJINA |
| Implementačná agentúra Ministerstva práce, sociálnych vecí a rodiny SR | 10 500,- | Transfer NP TOS – Opatrovateľka |
| Ministerstvo hospodárstva SR | 6 452,89 | Dotácia na pokrytie dodatočných nákladov v dôsledku dodatočných nákladov v dôsledku zvýšenia cien plynu a elektriny  |
| Environmentálny fond | 2 245,32 | Príspevok na nakladanie s odpadmi |

#### Popis najvýznamnejších prijatých grantov a transferov:

#### 17 514,94 EUR na krytie výdavkov súvisiacich s negatívnymi dôsledkami inflácie

#### 15 600,- EUR nenávratný finančný príspevok na riešenie migračných výziev

#### 10 500,- EUR podpora rozvoja a dostupnosti terénnej opatrovateľskej služby

## ****Poskytnuté dotácie****

V roku 2023 obec poskytla zo svojho rozpočtu dotácie v zmysle VZN č. 1/2020 o poskytovaní dotácií z rozpočtu obce:

|  |  |  |
| --- | --- | --- |
| **Prijímateľ dotácie** | **Účelové určenie dotácie** | **Suma poskytnutých** **prostriedkov v EUR** |
| Centrum environmentálnej výchovy Turiec, OZ Martin | Bežné výdavky spojené s činnosťou detí | 180,- |
| Rímskokatolícka cirkev Žilinská diecéza | Bežné výdavky spojené s činnosťou detí | 240,- |
| Centrum voľného času, Martin  | Bežné výdavky spojené s činnosťou detí | 1 020,- |
| Centrum voľného času DOMINO, Vrútky  | Bežné výdavky spojené s činnosťou detí | 1 920,- |
| Deep Dance Centre, s. r. o., Martin | Bežné výdavky spojené s činnosťou detí | 420,- |
| Združenie športových klubov a oddielov mesta Martin | Bežné výdavky spojené s činnosťou detí | 180,- |
| DHZ Lipovec | Podpora pri odstraňovaní následkov udalostí | 960,- |
| TJ IDOP Lipovec | Podpora činnosti futbalového klubu TJ IDOP Lipovec v roku 2022 | 5 400,- |

## ****Významné investičné akcie v roku 2023****

Najvýznamnejšie investičné akcie realizované v roku 2023:

Drevenú náučnú tabuľu v hodnote 4 920,- EUR.

Fotovoltaické zariadenie v budove MŠ Lipovec v hodnote 45 507,14 EUR

## ****Predpokladaný budúci vývoj činnosti****

#### Predpokladané investičné akcie realizované v budúcich rokoch:

#### Dovybudovanie kanalizácie v obci

#### Rekonštrukcia Kultúrneho domu a jeho okolia

#### Zateplenie budovy MŠ a výmena kúrenia

#### Rekonštrukcia verejného osvetlenia

#### Vybudovanie parkoviska pred OÚ

#### Vybudovanie chodníkov na miestnom cintoríne

#### Vybudovanie a zriadenie Domova sociálnych služieb pre seniorov

## ****Udalosti osobitného významu po skončení účtovného obdobia****

#### **Obec zaznamenala udalosť osobitného významu po skončení účtovného obdobia, za ktoré sa vyhotovuje výročná správa – nesprávne ukončenie účtovného roka 2022, kde následné opravy ovplyvnili bilančnú kontinuitu na rok 2023.**

## ****Významné riziká a neistoty, ktorým je účtovná jednotka vystavená****

**Obec nevedie žiadne súdne spory, nemá záložné právo na svoj majetok, nemá úvery.**

**Vypracovala:   Ing. Nikola Sucháňová Schválila: Ing. Dana Petrášková**

Lipovci, dňa 11.06.2024

**Prílohy:**

* Individuálna účtovná závierka: Súvaha, Výkaz ziskov a strát, Poznámky
* Výrok audítora k individuálnej účtovnej závierke